అనసూయ సేన్‌గుప్తా (నటి)

అనసూయ సేన్‌గుప్తా (జననం 1986 సెప్టెంబరు 1) ఒక భారతీయ నటి, నిర్మాణ రూపకర్త. ఆమె చిత్ర పరిశ్రమలో స్థిరపడింది. అలాగే,  ఆమె ప్రతిష్ఠాత్మక 2024 కేన్స్ ఫిల్మ్ ఫెస్టివల్ లో అన్‌ సర్టెయిన్‌ రిగార్డ్‌ విభాగంలో ఉత్తమ నటి పురస్కారం గెలుచుకుంది. ఈ  అవార్డు అందుకున్న తొలి భారతీయురాలిగా అరుదైన ఘనత ఆమెది.

 ప్రారంభ జీవితం 
ఆమె 1986 సెప్టెంబరు 1న  పశ్చిమ బెంగాల్ కోల్‌కాతాలో బెంగాలీ కుటుంబంలో జన్మించింది.

ఆమె జాదవ్‌పూర్ విశ్వవిద్యాలయం నుండి ఆంగ్ల సాహిత్యంలో బ్యాచిలర్ ఆఫ్ ఆర్ట్స్ డిగ్రీని చేసింది. అయితే, ఆమె పాత్రికేయ వృత్తిని చేపట్టాలని అనుకుంది.

 కెరీర్ 
2009లో అంజన్ దత్ దర్శకత్వం వహించిన మ్యాడ్లీ బెంగాలీ (Madly Bangalee) చిత్రంలో సేన్ గుప్తా సహాయక పాత్ర పోషించింది. 2013లో ముంబైకి మారడానికి ముందు ఆమె కొంతకాలం నాటక రంగానికి పనిచేసింది. ఆమె ప్రొడక్షన్ డిజైనర్ గా వ్యవహరించింది.

బల్గేరియన్‌ దర్శకుడు కాన్‌స్టాంటిన్‌ బొజనోవ్‌ రూపొందించిన ది షేమ్‌లెస్‌ (2024)’ చిత్రంలో ఆమె నటించింది. ఇందులో, ఆమె రేణుక అనే సెక్స్‌ వర్కర్‌ పాత్ర పోషించింది. ఈ సినిమా భారతదేశం, నేపాల్‌లలో చిత్రీకరించారు. 2024 కేన్స్‌ ఉత్సవానికి ఎంపికయిన ఈ చిత్రానికి వీక్షకుల నుంచి విశేష ఆదరణ లభించింది.

 పురస్కారం 
అనసూయ సేన్‌గుప్తా కేన్స్ ఫిల్మ్ ఫెస్టివల్ లో అన్‌ సర్టెయిన్‌ రిగార్డ్‌ విభాగంలో పెర్ఫార్మెన్స్ అవార్డ్స్ ను గెలుచుకుంది. ది షేమ్‌లెస్‌ (2024) లో ఆమె నటనకు ఈ అవార్డు వరించింది.

 మూలాలు 

వర్గం:1986 జననాలు
వర్గం:పశ్చిమ బెంగాల్ వ్యక్తులు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:బెంగాలీ సినిమా నటీమణులు
వర్గం:21వ శతాబ్దపు భారతీయ నటీమణులు
వర్గం:జీవిస్తున్న ప్రజలు